చోడవరం

చోడవరం, ఆంధ్ర ప్రదేశ్ రాష్ట్రంలోని అనకాపల్లి జిల్లా, చోడవరం మండలానికి చెందిన గ్రామం. ఇది అనకాపల్లి నుండి మాడుగుల వెళ్ళే దారిలో, అనకాపల్లికి 18 కి.మీ. దూరంలో ఉంది. రైలు మార్గం లేదు, రోడ్డు మీద వెళ్ళాలి. సుమారు వంద ఏళ్ళ క్రితం వరకు ఇది మన్యపు ప్రాంతంగా పరిగణించబడేది.చోడవరం పూర్వ నామం చోళవరం. ఇది క్రమంగా చోడవరంగా మారింది. తూర్పు గోదావరి జిల్లాలో అడ్డతీగెల దగ్గర ఉన్న రంపచోడవరం వేరు, ఈ చోడవరం వేరు. ఇక్కడ శ్రీ స్వయంభూ విఘ్నేశ్వర స్వామి దేవాలయం కలదు

విశేషాలు
చోడవరంలో శివాలయం చూడచక్కని ప్రదేశం. పక్కన ఉన్న కొలను కూడా చాలా అందంగా ఉంటుంది. ఇక్కడ వినాయకుని గుడి ప్రసిద్దమైనది. అక్కడ భక్తితో ప్రార్ధిస్తే కోరిన కోర్కెలు తీరుతాయని ప్రజల నమ్మకం. వినాయకుని తొండం భూగర్భంలో చాలా పెద్దగా కొలను వరకూ వ్యాపించి ఉంటుంది. ఆ తొండం క్రమెపి పెరుగుతు ఉంది. అక్కడున్న మార్కంరేవు మంచి విహారయాత్రా ప్రాంతం. వెంకన్నపాలెం గ్రామంలో షిర్డీ సాయిబాబా గుడి ప్రసిద్దమైంది.

 విద్యాసంస్థలు 

 ప్రభుత్వ డిగ్రీ కళాశాల, ఇతర కళాశాలలు ఉన్నాయి.

ఈ గ్రామం పంచాయితీ హోదా కలిగి ఉంది. చుట్టుపక్కల కొన్ని మండలాలకి వాణిజ్య కేంద్రంగా ఉంది.విశాఖపట్నం జిల్లాలో ఇది 3వ పెద్ద పట్టణంగా వెలుగొందుతుంది. త్వరలో ప్రభుత్వం కొత్తగా ఏర్పాటు చేసే మునిసిపాలిటీల్లో చోడవరం పేరును కూడా పరిగణించడం జరిగింది.
ప్రముఖులు
పూడిపెద్ది కాశీవిశ్వనాథ శాస్త్రి
పెండ్యాల వేంకట సుబ్రహ్మణ్యశాస్త్రి
ఇంద్రకంటి ఇందిరాబాల: హరికథ కళాకారిణి.

మూలాలు

 వెలుపలి లంకెలు